АҞӘА, рашәара 29 – Sputnik. Ацәыргақәҵа "Аҟәа. Еснагь иуцу аныҳәа" аатуеит Ацәыргақәҵатә зал хадаҿы ԥхынгәы 3 асааҭ 13:00 рзы ҳәа арадио Sputnik иазеиҭалҳәеит ацәыргақәҵа акуратор Ельвира Арсалиаԥҳа.
Лара иазгәалҭеит аԥкырақәа ирхырҟьаны акыраамҭа ацәыргақәҵақәа рымҩаԥгара шалымшоз.
"Ҳара иҳаӡбеит ацәыргақәҵа Аҟәа амш иазаҳкырц. Иара есышықәса ԥхынгәымза раԥхьатәи асабша иақәшәоит. Аҭааҩцәа ирбар рылшоит Аҟәа аҭоурых, акультура ирыдҳәалоу аусумҭақәа. Аекспозициа иалахәхоит аурыс шәҟәыҩҩцәеи аҵарауааи Аҟәазы ргәалашәарақәа", – ҳәа лҳәоит лара.
Уи адагьы ХХ-тәи ашәышықәса иаҵанакуа аԥсуа сахьаҭыхыҩцәеи ҳаамҭазтәи асахьаҭыхыҩцәеи рҭыхымҭақәа еидкылахоит.
"Сгәыӷуеит аҭааҩцәа рзы адырра ҿыцқәа аатып ҳәа, избанзар ари атематикала ацәыргақәҵа раԥхьатәиуп. Ара иҟалоит иналукааша аекспонатқәа, иаҳҳәап еицаадыруа аҵарауаҩ Анзор Агәмаа иҭыхымҭа "Баслатәи ацҳа" (1976ш), Леуарса Быҭәба – "Раԥхьатәи ҭагалан", (1993ш)", – лҳәоит акуратор.
Ельвира Арсалиаԥҳа илҳәеит ацәыргақәҵа алахәхаразы 49 ҭыхымҭа шалху – авторцәа: Баҭал Џьапуа, Александр Семенцов, Мадина Бигәааԥҳа, Руслан Габлиа, Диана Хынҭәԥҳа, Витали Кацәба, Лаша Габелиа, Амиран Адлеиба уҳәа егьырҭгьы иртәқәоу.
Ацәыргақәҵа еиҿнакааит Аԥсны асахьаҭыхыҩцәа Реидгыла. Ацәыргақәҵа Аҟәа амш иазкуп. Иара есышықәса ԥхынгәымза раԥхьатәи асабша иақәшәоит. Сынтәа – ԥхынгәы 4 иақәшәоит.
"Ахысҩы данаалаик, аинструктор раԥхьа атеориатә курс дахижьуеит, уи сааҭк инарзынаԥшуа ицоит. Акласс аҿы икыдуп афотоматериалқәа, урҭ рыла ахысҩы иҳамоу абџьар хкы аҟнытә иалихыр илшоит иара ииҭаху, уи аимыхшьа, аибыҭашьа ирбаны, акышьа, агылашьа иеилыркааны ахысырҭахь диаргоит. Уаҟагьы иара дицуп аинструктор. Ахысра аҽазыҟаҵара сааҭки, сааҭки бжаки аамҭа агоит. Абри аус зегьы аан ашәарҭадаратә маҵзура ахаҭарнакгьы дрыцуп. Араҟа ус баша ахысшьа ада, абџьар аныҟәгашьа, уи ахархәашьа акультурагьы аҭыԥ амоуп. Иааџьаушьаратә, иаауа рахьтә аҭыԥҳацәа рацәоуп. Иҟоуп лассф-лассы иаҳҭаауа. Шьоукы ахысра спортк аҳасабала иазнеиуеит, абџьар бзиа ирбоит. Иҳәатәуп, аҭыԥҳацәа рхысшьа ҽакала ишеиҿкаау, иаҳа ирлас ишрыцааиуа. Иҭышәынҭәалоуп аҟнытә, ироуа аинформациа иаҳа лассы ирыдыркылоит, аԥаҭԥаҭра рылаӡам, ҭынч ихысуеит", - ҳәа азгәеиҭеит Аҩӡба.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
АҞӘА, ԥхынгәы 12 - Sputnik. Аԥсны Апарламент ахь аиҭалхрақәа раан алхратә ҭыԥ хадақәа ԥшьба аркын асааҭ 20:00 рзы амҽыша, ԥхынгәы 12 рзы. Урҭ аусура иалагеит ашьыжь, асааҭ 8:00 рзы.
АКХ асааҭ 18:00 рызтәи адыррақәа рыла, алхратә ҭыԥқәа зегь рыҟны ауаа рааишьала алхрақәа шьақәгылеит.
Ибжьы аиҭеит Аԥсны ахада Аслан Бжьаниагьы, уи Тамшь ақыҭаҟны дахьҭаҩу аҭыӡҭыԥ ала иҟоу алхратә ҭыԥ даҭааит.
Азакәан ишаҳәо ала, алхратә ҭыԥқәа ркомиссиақәа алҵшәақәа ҩымш ирҭагӡаны реихшьаларазы азин рымоуп. Заанаҵтәи алҵшәақәа анрыларҳәалак ашьҭахь, абжьыҭара шымҩаԥысыз азы ашшыԥхьыӡқәа ҟалар, АКХ ҽнак ахи аҵыхәеи рыла урҭ рыднакылоит.
Бзыԥтәи алхратә ҭыԥ хада № 10 ала Жәлар Реизара адепутатрахь кандидатцәас иқәгылоуп Ҭамаз Леибеи Ҭемыр Беиеи; Оҭҳаратәи алхратә ҭыԥ хада №14 ала Жәлар Реизара адепутатрахь кандидатцәас иқәгылоуп Робесҭан Габлиеи Алмасхан Барцыци; Гәдоуҭатәи алхратә ҭыԥ хада №18 ала - Асҭамыр Ахбеи Алхас Ҳагбеи; Кындыӷтәи алхратә ҭыԥ хада №31 ала - Аидар Кәыҵниа, Гарри Кокаиа, Џьансыхә Адлеиба.
Аԥсны Жәлар Реизарахь алхрақәа мҩаԥысуеит ԥхынгәы 12 рзы иҭацәыз амандатқәа ԥшьба рахь - атәыла ахадас иалырхыз Аслан Бжьаниа, аԥыза-министрс иҟарҵаз Александр Анқәаб, Аҩнуҵҟатәи аусқәа рминистрс иҟарҵаз Дмитри Дбар, Гагра араион ахадас иҟарҵаз Иури Хагәышь рҭыԥқәа рахь.